ร้าน Zuma เริ่มต้นที่ London ตอนนี้มี สาขาอยู่หลายที่ทั่วโลกครับ โดยมีแนวคิดตั้งต้นมาจาก Izagaya แบบร่วมสมัย ร้านอยู่ในโรงแรม St. Regis ราชดำริ ชั้น G ครับ

บรรยากาศ: มีทั้งส่วนทานอาหาร ส่วนบาร์ มุมส่วนตัว และ Wine room ร้านตกแต่งสวยงาม มีครัวเปิดโล่ง นั่งสบาย เพดานสูง บรรยากาศเงียบ เหมาะนั่งดื่มไป คุยไป แบบเพลินๆมากครับ 5 ดาว

อาหาร: เมนูส่วนใหญ่ที่เป็นแนว ปิ้งย่าง จะค่อนข้างดีครับ แต่ฝั่ง Sushi/Sashimi ไม่แนะนำครับ อาหารจะ portion ค่อนข้างเล็ก เหมาะทานแกล้ม มากกว่าทานจริงจังครับ

Grilled Tofu เต้าหู้ย่าง หอมๆ เนื้อด้านในนุ่มดี ใช้ได้ครับ

Black cod Miso ปลาค็อด เนื้อนุ่มๆ ย่างมาด้านนอกกรอบ หอมมิโซะ อร่อยดีครับ

Grilled Kurobuta เนื้อหมูดำ 3 ชั้น แต่มันไม่ค่อยเยอะครับ ย่างจนด้านนอกกรอบ เนื้อในยังนุ่มครับ หอมมิโซะ จานนี้อร่อยครับ

Spicy Tenderloin เนื้อนุ่มดีครับ แต่ซอสหวานมากครับ มีเผ็ดปนนิดหน่อย

Sea bass tempura เนื้อปลาเฉยๆ แปลกที่แป้ง มีผสมเครื่องเทศด้วย หอมดีครับ

Chef's Selection 9 pieces of Sushi คล้ายๆ Omakase ครับ ปลาคุณภาพกลางๆ ชิ้นค่อนข้างเล็ก ที่เด่นคือกุ้ง Kuruma ebi ครับ สดเด้งดี แปลกที่เสริมรสเปรี้ยวเข้าไปให้สดชื่นดีครับ ที่เหลือ ผมว่า เก็บท้องไว้ไปทานร้านซูชิจริงๆดีกว่าครับ 

California maki /Negi toro maki มาตรฐานครับ

ข้าวผัดกับผักดอง อร่อยครับ รสชาติจัดแบบไทยผสมญี่ปุ่น

ในส่วนของของหวาน ที่นี่เป็นของหวานแบบตะวันตกครับ รสชาติดี presentation เลิศ

ที่่แนะนำเลยคือ strawberry sundae with yuzu granita ตัว กรานิต้า ยอดเยี่ยมมากครับ 

เครื่องดื่มที่นี่มี Happy hours 7-9pm ที่ลองคือ nama sake กับ midori shooter รสดีทั้งคู่ครับ

รวมๆแล้ว พวกปิ้งย่างๆ โอเค ของดิบไม่ผ่าน ขนมหวานดี เครื่องดื่มเลิศ 3 ดาว

บริการ: บริกรมารยาท ความรู้ การบริการ ยอดเยี่ยมมากครับ ดีกว่าโรงแรมระดับเดียวกันอีกหลายที่ครับ 5 ดาว

ราคา: ราวๆ 2500 บาทต่อคน

สรุป 4 ดาวครับ